התרוממות (פסל)

התרוממות הוא פסל מאת האמן הישראלי מנשה קדישמן. 

הפסל מורכב משלושה עיגולי פלדת קורטן בקוטר 5 מטרים ובעובי 60 ס"מ המונחים, זה מעל זה בזווית של 55°.

הקומפוזיציה הזו מעניקה לפסל תחושה של תנועה ודינאמיות חזקה.
בשנת 1974 הוצב הפסל במתחם הבימה, בצידו הדרומי של מגרש החנייה שבמתחם הפונה לשדרות רוטשילד. עם תחילת השיפוצים במתחם, בשנת 2007, הוסר הפסל לשם בנייתו של חניון תת-קרקעי והוחזר באפריל 2010.

להקמת הפסל קדמה עבודה מוקדמת בעלת שם זהה, משנת 1964, ובה פיסל קדישמן פסל בקומפוזיציה דומה אולם הכין אותה מאבן גרניט. פסל דומה, בממדים קטנים יותר, הוצב בשנת 1967 בעיר טורונטו, קנדה. בשונה מ"התרוממות", הפסל "Three Discs" ("שלוש דסקיות") צבוע בצבע צהוב עז.

גלריה

קישורים חיצוניים


 גדעון עפרת, מה אומרים העיגולים?, באתר "המחסן של גדעון עפרת", 5 ביוני 2015
 מורן שוב, "הייתי שם כשזה קרה", ערב רב, 29 במאי 2016

הערות שוליים

קטגוריה:פסלים (יצירות)
קטגוריה:פיסול ישראלי
קטגוריה:תל אביב-יפו: פסלים
קטגוריה:מנשה קדישמן
קטגוריה:כיכר התזמורת